《绍隆寺》
唐代·沈佺期

吾从释迦久，无上师涅槃。探道三十载，得道天南端。

非胜适殊三，起喧归理难。放弃乃良缘，世虑不曾干。

香界萦北渚，花龛隐南峦。危昂阶下石，演漾窗中澜。

云盖看木秀，天空见藤盘。处俗勒宴坐，居贫业行坛。

试将有漏躯，聊作无生观。了然究诸品，弥觉静者安。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。